钦定古今图书集成/明伦汇编/闺媛典/第258卷 > 王霁妻杨氏
## 钦定古今图书集成/明伦汇编/闺媛典/第258卷 > 王霁妻杨氏

按《通州志》：杨氏，王霁妻。年十八归霁。霁贫且瘵，氏力
女红，易薪水奉舅姑，外又为霁治药饵。霁病日益甚，
氏日益劳，而霁竟不起。死之日，号哭悲恸，绝而复苏时遗孤仅六月，乃强存视息，曰：“‘吾死谁抚吾孤’？由是
治事益勤，时年甫二十，父母屡讽使他适，厉色拒之，
终其身不复归宁，年七十二。事闻，诏给资建坊旌表。”